**Solution .45** on metallimusiikkia esittävä ruotsalainen yhtye.

Historia
--------

Vuoden 2007 loppupuolella Jani Stefanovic perusti Christian Älvestamin kanssa yhtyeen Solution .45. Stefanovic korosti, että huolimatta vuonna 2008 Scar Symmetrysta eronneen Älvestamin jäsenyydestä yhtyeessä, se ei ole Scar Symmetryn kopio ja että yhtyeellä on ollut kappaleita valmiina jo ennen Älvestamin liittymistä. Syksyllä 2008 Tomas Johansson tuotti yhtyeen julkaiseman kahdeksan kappaletta sisältäneen demon.

Syyskuussa 2009 Solution .45 siirtyi Panic Room Studiosiin äänittämään ensimmäistä studioalbumiaan For Aeons Pastia. Useimpiin albumin kappaleisiin sanoitukset kirjoitti Dark Tranquilityn laulaja Mikael Stanne. Levy saatiin viimeisteltyä joulukuussa 2009. Sen julkaisi Euroopassa AFM Records ja Japanissa Marquee/Avalon. Julkaisupäivä oli Euroopassa 9. huhtikuuta 2010 ja Pohjois-Amerikassa 11. toukokuuta 2010.

23. tammikuuta 2010 yhtye ilmoitti kosketinsoittaja Mikko Härkinin lähtevän yhtyeestä, mutta hänen kerrottiin soittavan vielä yhtyeen uudella albumilla. Lisäksi yhtye ilmoitti 29. toukokuuta 2010 Stefanovicin lähtevän siitä ja Patrik Gardbergin liittyvän hänen tilalleen.

25. elokuuta 2010 Solution .45 julkaisi musiikkivideon kappaleelle "Gravitational Lensing". "Lethean Tearsin" video oli alun perin tarkoitus julkaista vuoden 2010 lopulla, mutta sen julkaisu peruttiin. Kappaleen videon tekemistä jatkettiin vuonna 2011 helmikuun alussa ja se julkaistiin 30. heinäkuuta 2011.

11. elokuuta 2011 ilmoitettiin Stefanovicin paluusta yhtyeeseen, jossa oli nyt kolme kitaristia. Myöhemmin yhtye ilmoitti basisti Anders Edlundin poistumisesta yhtyeestä.

Vuoden 2014 puolivälissä yhtye siirtyi äänittämään samanaikaisesti toista ja kolmatta studioalbumiaan. Heinäkuun yhdeksäntenä päivänä 2014 ilmoitettiin Tom Gardinerin jättäneen yhtyeen.

31. elokuuta 2015 Solution .45:n ilmoitti virallisella facebook -sivullaan uuden albuminsa julkaisupäiväksi 20. marraskuuta 2015. Albumille annettiin myöhemmin nimeksi Nightmares in the Waking State: Part I. Julkaisun jälkeen ilmoitettiin, että Nightmares in the Waking State: Part II tullaan julkaisemaan vuoden 2016 aikana.*päivitettävä*

Jäsenet
-------

* Christian Älvestam – laulu
* Jani Stefanovic – kitara
* Patrik Gardberg – kitara
* Rolf Pilve – rummut

### Entiset jäsenet

* Mikko Härkin – kosketinsoittimet
* Anders Edlund – basso
* Tom Gardner – kitara

Diskografia
-----------

### Studioalbumit

* *For Aeons Past*  (2010)
* *Nightmares in the Waking State: Part I*  (2015)
* *Nightmares in the Waking State: Part II*  (2016)

### Singlet

* "Clandestinity Now" (2009)
* "Perfecting the Void" (2015)
* "Winning Where Losing Is All" (2015)

Lähteet
-------

* Yhtyeen virallinen facebook -sivu

### Viitteet

1. ↑  SOLUTION.45 Guitarist: We're Not A SCAR SYMMETRY Copy  26.12.2008. Blabbermouth. Viitattu 12.1.2016. (englanniksi)
2. ↑  Solution .45 are about to offer up a euro-metal explosion  23.11.2009. Metalsucks. Viitattu 12.1.2016. (englanniksi)
3. ↑  SOLUTION.45 Signs Japanese Deal With MARQUEE/AVALON  29.6.2009. Blabbermouth. Viitattu 12.1.2016. (englanniksi)
4. ↑  SOLUTION .45 Parts Ways With Guitarist, Announces Replacement  29.5.2010. Blabbermouth. Viitattu 12.1.2016. (englanniksi)
5. ↑  SOLUTION .45 Parts Ways With Keyboardist  23.1.2010. Blabbermouth. Viitattu 12.1.2016. (englanniksi)
6. ↑  SOLUTION .45's 'Gravitational Lensing' Video To Premiere This Friday  25.8.2010. Blabbermouth. Viitattu 12.1.2016. (englanniksi)
7. ↑  The Return!  11.8.2011. Solution .45. Viitattu 12.1.2016. (englanniksi)
8. ↑  Tom Gardiner have decided to go separate ways  9.7.2014. Solution .45. Viitattu 12.1.2016. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Solution .45 

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Taiteenala Muokkaa Wikidatassa | 
* MusicBrainz

 |

 |